Správa zo zahraničnej pracovnej cesty 
1.  Účastník ZPC:
Mgr. Peter Melek
odbor vzdelávania medzinárodnej spolupráce
sekcia štátnej starostlivosti o šport
Ministerstvo školstva, vedy, výskumu a športu SR
Stromová 1
813 30 Bratislava, 
štátny radca, 
anglický jazyk, nemecký jazyk

2.  Zahraničná pracovná cesta:
Stály výbor k Dohovoru o násilí a neviazanosti divákov počas športových podujatí, a najmä na futbalových zápasoch
5. – 7. decembra 2012
Štrasburg, Francúzsko

3.  Rámcový program pobytu:
5.12.2012 14:00 prílet do Štrasburgu
6.12.2012 rokovania a semináre
7.6.2012 rokovania a semináre
7.6.2012 19:30 prílet do Viedne 

4.  Stručný priebeh rokovaní, resp.  študijného pobytu:
Rokovania sa zúčastnilo 24 delegátov. 6.12. prebehli prednášky:
Rozbor priebehu EURO 2012 Ukrajina, Poľsko (bezpečnostné mechanizmy a procesy organizácie, financovanie štadiónov, médiá). Viackrát bola spomenutá dôležitosť manažmentu bezpečnosti a vzdelávanie organizátorov. Poľskí zástupcovia konštatovali, že po odohraní EURO 2012 nezaznamenali zvýšený počet divákov na štadiónoch.
Následne vystúpil zástupca UEFA, ktorý prezentoval priebeh EURO 2012 z pohľadu UEFA. Opäť zdôraznil prácu manažmentu, komunikácie a informovanosti všetkých zložiek počas šampionátu.

V druhej časti prezentácie predstavil program Únie UEFA pre bezpečnosť a štadióny, kde konštatoval zvyšujúci sa počet incidentov na štadiónoch, kedy na 39,8 % stretnutí je zaznamenaný incident. Vyzdvihol propagáciu príkladov dobrej praxe. 
Zástupca Francúzka prezentoval projekt EURO 2016. Francúzsko organizuje podobný šampionát po tretíkrát, prvýkrát s 24 účastníkmi. Predstavil štadióny a výšku nákladov na ich výstavbu. Tá sa pohybovala od 324 miliónov do 70 miliónov. Predstavil 7 oblastí zabezpečenia bezpečnosti počas šampionátu (prevencia, bezpečnosť citlivých skupín, bezpečnosť dopravy atď.). Vytvorený bol informačný systém a národná stratégia.

Popoludní boli experti rozdelení na skupiny a diskutovali na témy (Ako zefektívniť rokovania?, Ako zefektívniť monitorovacie návštevy?, Či a ako upraviť Dohovor?). 7.12 boli vyhodnotené workshopy z popoludnia. Prebehla diskusia k nastoleným otázkam. Vyhodnotenie, pripomienky na skvalitnenie práce výboru ako i závery z tejto aktivity sú zverejnené na webovom sídle výboru https://cs.coe.int/team40/dg4_sport/default.aspx 
V priebehu mítingu prebehli okrem iných rozhovory:
-	s predsedom komisie o plánovanej návšteve Slovenska,
-  so zástupcami delegácií o priebehu šampionátu, aktuálnych otázkach   diváckeho násilia a možnostiach ďalšej spolupráce.
Počas stretnutia boli vyžiadané materiály od Poľska a UEFA o priebehu EURO 2012.
Komisia prerokovala miesto a čas ďalšieho mítingu. Rumunská delegátka vyzdvihla užitočnosť návštevy výboru v Rumunsku. Oboznámila s priebehom návštevy. Prezentované boli aj príspevky Think Tank:
- potreba odstrániť legislatívne nedostatky dohovoru, 
- Dohovor, vzhľadom na svoj vek, už nie je aktuálny), 
príspevky FSE a UEFA:
- k potrebe zmeny Dohovoru
- otázne postavenie týchto inštitúcií v Dohovore (majú mať poradné slovo či plnohodnotné členstvo?)
- a ďalšie názory týchto odborných subjektov. 
 
5.  Odporúčané závery:
Využiť názory komisie pri realizácií a plánovaní podujatí, návrhu koncepčných materiálov. Rozhodnúť vo veci konzultačnej návštevy výboru v SR. Zvážiť participáciu MŠVVaŠ na riešení problematiky.

6.   Prehľad prinesenej dokumentácie a miesto jej uloženia
Dokumentácia k problematike uložená v printovej podobe u p. Meleka (MŠVVŠ). 
V elektronickej podobe je dostupná na webovom sídle výboru na adrese: https://cs.coe.int/team40/dg4_sport/default.aspx 

7.   Osobitne vyhodnotený očakávaný prínos ZPC
Získali sme mnoho užitočných informácií o riešení problematiky diváckeho násilia v štátoch EÚ a na významných podujatiach európskeho a svetového významu.
Konzultovali sme možnosti spolupráce skupiny a Slovenskej republiky. 

8.    Spôsob zverejnenia výsledkov ZPC, prenos získaných informácií
Informácie boli zverejnené na internetovom sídle MŠVVaŠ a priamo poskytnuté priamym nadriadeným a subjektom zainteresovaným v problematike.

Súhlasím so zverejnením správy na internete
Správu vypracoval: Peter Melek
Dátum: 8. 12. 2012
Správu schválil:  
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.